A vázszerkezet (fa, vasbeton, acél) kitöltőfalát a vázzal szorosan építsék össze, a legfelső sort ékeljék ki (ne mozdulhasson el, és hézagmentesen csatlakozzon.

Párkányt, és egyéb tagozatot úgy kell kifalazni, (faragott téglával), hogy a vakolat vastagsága legfeljebb 3 cm legyen. Nagy kiülésű párkányt (ha előfalazni már nem lehet, mert kibillen) a teherhordó szerkezethez kötött rabicból kell készíteni.

A kerámia, tufabeton és gázszilikát kézi falazóelemekből (falazóblokkokból)készült falakban a függőleges vájatokat "habarcsdugóval" töltsék ki.

Ez alól kivételt képeznek a nútolt falazóblokkok, ahol a függőleges hézagba nem kell habar­csot tenni az esetben, ha az illeszkedés a gyári nútokkal történik.

A falazat indítósorában először a falvégekre, csatlakozásokra, falsarkokra kerülő kézielemeket helyezzék el, majd osszák ki a közöttük lévő távolságra kerülő elemeket. A teherhordó falak­hoz fél-, egyéb falakhoz negyed-elemnél kisebbet nem szabad felhasználni. A darabolást cél­szerűen fűrésszel, vágókoronggal lehet elvégezni munkapadon.

**A falazott szerkezetek és rabicok minőségi osztályozástól független minőségi követelményei**

**(MSZ 04-803-1:1990)**

**É 45/2 táblázat**

|  |  |
| --- | --- |
| A szerkezet megnevezése | Követelmény |
| Falazott szerkezetek és rabicok | Feleljenek meg a tervdokumentáció előírásainak. |
| Teherhordó falak | Feleljenek meg az MSZ 15023 előírásainak. |
| Fagynak kitett szerkezetek | Anyaguk fagyálló legyen. |
| Egyszerű falazott kémények | Terv szerinti helyzetűek, keresztmetszetűek és kialakításúak legyenek. Értelemszerűen feleljenek meg az MSZ 04-82/1, továbbá az MSZ 04-82/2, az MSZ 04-82/3, vagy az MSZ 04-82/4 előírásainak. |
| Válaszfalak | Feleljenek meg az MSZ 04-341/1 szerinti, továbbá a különleges - pl. tűzbiztonsági, hanggátlási - előírásoknak. |
| Rabicok | Szilárdak, merevek, a dinamikus hatásoknak ellenállóak legyenek. |

**A tégla-, kézi blokk- és rabicfalak minőségi osztályozástól függő minőségi követelményei (MSZ 15023:1987, MSZ 04-803-1:1990)**

**É 45/3 táblázat**

****